La Colla Verda anima la ciutadania a pintar de verd la platja del Pantalà
21 de novembre 2019

![](/media/4qxddm4a/43-collatardor1.jpg)  
  

La Colla Verda, projecte de voluntariat ambiental de l'Ajuntament de Sagunt i Acció Ecologista-Agró, anima la ciutadania a pintar de verd la platja del Pantalà. Este pròxim dissabte 23 de novembre, a les 10.30 hores, s'ha convocat una plantació massiva amb la col·laboració del Centre per a la Investigació i Experimentació Forestal de la Generalitat Valenciana (CIEF).

Les dunes, a més de ser un meravellós oasi de biodiversitat entre la terra i la mar, és la principal protecció natural que tenen les platges contra l'erosió litoral. Per este motiu, la Colla Verda centrarà les activitats de la tardor a millorar i conservar els ecosistemes dunars de la capital del Camp de Morvedre.

Es tracta de la segona plantació, després de del mes passat a la platja d’Almardà. Però, a diferència d'altres platges saguntines, la del pantalà, en estar situada al nord del port industrial, acumula sediments i va en augment. Per este motiu conté tanta arena i unes dunes relativament grans. Però la vegetació dunar d'esta platja, en la qual este estiu va nidificar el corriol camanegre (Charadrius alexandrinus), encara té marge de millora.

Per això, la Colla Verda treballa molt des de fa anys per a reforçar i diversificar la flora dunar d'esta platja. I, pam a pam, ho està aconseguint, com ho demostra la nidificació del corriol camanegre.

Per a poder participar, és necessari contactar amb la comissió d'Educació Ambiental de AE-Agró enviant un correu electrònic a [agromorvedre@gmail.com](mailto:agromorvedre@gmail.com) . El punt de trobada serà el Bar La Lonja del Port de Sagunt.

*   [](http://www.facebook.com/sharer.php?u=https://aytosagunto.es/va/actualitat/la-colla-verda-anima-la-ciutadania-a-pintar-de-verd-la-platja-del-pantala/ "Facebook")
*   [](http://twitter.com/share?url=https://aytosagunto.es/va/actualitat/la-colla-verda-anima-la-ciutadania-a-pintar-de-verd-la-platja-del-pantala/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-colla-verda-anima-la-ciutadania-a-pintar-de-verd-la-platja-del-pantala/ "Linked In")
*   [](mailto:?body=https://aytosagunto.es/va/actualitat/la-colla-verda-anima-la-ciutadania-a-pintar-de-verd-la-platja-del-pantala/)